CELEX: 62008CA0305
Language: sk
Date: 2009-12-23 00:00:00
Title: Vec C-305/08: Rozsudok Súdneho dvora (štvrtá komora) z  23. decembra 2009 (návrh na začatie prejudiciálneho konania, ktorý podal Consiglio di Stato — Taliansko) — Consorzio Nazionale Interuniversitario per le Scienze del Mare (CoNISMa)/Regione Marche [Verejné zákazky na služby — Smernica 2004/18 — Pojmy zhotoviteľ , dodávateľ a  poskytovateľ služieb — Pojem hospodársky subjekt — Univerzity a výskumné ústavy — Združenie ( consorzio ) zložené z univerzít a orgánov verejnej správy — Hlavný cieľ podľa štatútu, ktorým nie je vytváranie zisku — Pripustenie zúčastniť sa na postupoch zadávacieho konania]

27.2.2010   
            
            
               SK
            
            
               Úradný vestník Európskej únie
            
            
               C 51/8
            
         Rozsudok Súdneho dvora (štvrtá komora) z 23. decembra 2009 (návrh na začatie prejudiciálneho konania, ktorý podal Consiglio di Stato — Taliansko) — Consorzio Nazionale Interuniversitario per le Scienze del Mare (CoNISMa)/Regione Marche
   (Vec C-305/08) (1)
   
   (Verejné zákazky na služby - Smernica 2004/18 - Pojmy „zhotoviteľ“, „dodávateľ“ a „poskytovateľ služieb“ - Pojem „hospodársky subjekt“ - Univerzity a výskumné ústavy - Združenie („consorzio“) zložené z univerzít a orgánov verejnej správy - Hlavný cieľ podľa štatútu, ktorým nie je vytváranie zisku - Pripustenie zúčastniť sa na postupoch zadávacieho konania)
   2010/C 51/12
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Consiglio di Stato
   
      Účastníci konania pred vnútroštátnym súdom
   
   
      Žalobca: Consorzio Nazionale Interuniversitario per le Scienze del Mare (CoNISMa)
   
      Žalovaný: Regione Marche
   
      Predmet veci
   
   Návrh na začatie prejudiciálneho konania — Consiglio di Stato — Výklad smernice Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby (Ú. v. EÚ L 134, s. 114; Mim. vyd. 06/007, s. 132) — Vylúčenie zo zadávacieho konania týkajúceho sa služieb obstarania geofyzických dát subjektov, akými sú univerzity, ktorých cieľom nie je vytváranie zisku, ale výskum
   
      Výrok rozsudku
   
   
               1.
            
            
               Ustanovenia smernice Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby, a najmä jej článku 1 ods. 2 písm. a) a článku 1 ods. 8 prvého a druhého pododseku, ktoré odkazujú na pojem „hospodársky subjekt“, sa majú vykladať v tom zmysle, že umožňujú účasť na verejných zákazkách na služby subjektom, ktorých hlavným cieľom nie je vytváranie zisku, nemajú organizačnú štruktúru podniku a nezabezpečujú svoje stabilné pôsobenie na trhu, akými sú univerzity a výskumné ústavy i združenia univerzít a orgánov verejnej správy.
            
         
               2.
            
            
               Smernica 2004/18 sa má vykladať v tom zmysle, že odporuje takému výkladu vnútroštátnej právnej úpravy, ako je vnútroštátna právna úprava vo veci samej, ktorý subjektom, akými sú univerzity a výskumné ústavy, ktorých hlavným cieľom nie je vytváranie zisku, zakazuje zúčastňovať sa na zadávacích konaniach, ak sú tieto subjekty podľa vnútroštátneho práva oprávnené poskytovať uvedené služby na relevantnom trhu.
            
         
      (1)  Ú. v. EÚ C 247, 27.9.2008.